stanford-oval/wikipedia huggingface dataset:
Dramacon
Juoni

Nuori amatöörikirjailija Christie asettuu animetapahtuman taiteilijakujalle esittelijäksi, koska kokee sen mahdollisuudeksi mainostaa taiteilijapoikaystävänsä kanssa aloittamaansa mangaa. Odottamatta hän ihastuu salaperäiseen cosplayeriin, Mattiin, joka lohduttaa häntä poikaystävän flirttaillessa muille tytöille. Mattin ja Christien suudelman nähnyt raivostunut ja juopunut poikaystävä yrittää seksuaalisesti hyväksikäyttää Christietä. Sen jälkeen Christie viettää viimeisen yönsä Mattin ja hänen ystäviensä luona.
Christie saapuu seuraavaan Yatta Anime -tapahtumaan uuden piirtäjän, Bethanyn, kanssa. Christie tapaa siellä Mattin, jolla on uusi tyttöystävä. Tämä animetapahtuma on mustasukkaisuuden valloittama, mutta kolmantena vuotena asiat alkavat selvitä.
Uudella piirtäjällä Bethanyllä on ongelmia hänen äitinsä tullessa kolmantena vuotena katsomaan, millaisessa kulttuuritapahtumassa Bethany on. Bethany riitelee äitinsä kanssa uravalinnastaan, minkä jälkeen äiti ajaa kolarin. Christie ja muut jättävät tapahtuman tyytyväisempinä kuin aiemmin.
Käännös suomeksi
ECom

GS1 EANCOM® on GS1:n yleisnimi UN/EDIFACT – standardiin perustuvista EDI – sanomista. Näissä soveltamisohjeissa on otettu mukaan vain sellaiset elementit, jotka täyttävät liiketoiminnan sanomien perustarpeet ja sanomarakenteen kautta määrittyvät pakollisuusvaatimukset.
GS1 EANCOM® kuvauksissa ovat keskeisesti mukana GS1:n yksilöinnin avaimet kauppanimikkeille (GTIN), logistisille yksiköille (SSCC) ja osapuolille (GLN). Ratkaisu perustuu käytäntöön, jossa fyysisen tavaravirran tunnisteet ja automaattiluentaiset merkinnät löytävät vastineensa sähköisistä sanomista.
Suomalaiset UN/EDIFACT – taustaiset sanomasuositukset mahdollistavat myös GS1 EANCOM-sanomien muodostamisen käyttämällä GS1:n avaimia tunnisteina. Suomalaisista suosituksista löytyy tietoa Tieke:n verkottajapalvelusta.
Aiheesta muualla

EPCglobal (Arkistoitu – Internet Archive)
ECross

eCrossin logo
eCross on vuosina 2002–2009 järjestetty maastojuoksukilpailu. Kilpailu järjestettiin sunnuntaina syys-lokakuussa Espoon Leppävaarassa. Vuonna 2007 tapahtumaan osallistui noin 1500 juoksijaa ja kuntoilijaa. Kilpailun järjestivät urheiluseurat Sjundeå IF ja Espoon Suunta sekä ammattikorkeakoulu Sydväst Espoosta ja Espoon kaupunki.
eCrossin päämatka oli 18 kilometrin juoksu. 18 kilometrin lisäksi eCrossiin kuului 7 kilometrin kuntosarja sekä juniori- ja veteraanisarjoja. Suurin osa osallistujista oli kuntoilijoita.
eCross järjestettiin ensimmäistä kertaa vuonna 2002. Silloin kilpailuun osallistui noin 600 juoksijaa. Osallistujamäärä kasvoi voimakkaasti viisi ensimmäistä vuotta.
eCross oli Lidingöloppetin suomalainen yhteistyökilpailu.
Voittajat eCross 18 km

| Vuosi | Miehet | Naiset |
| --- | --- | --- |
| 2002 | Francis Kirwa, Lahden Ahkera, 56.31 | Janet Ongera, Kenia, 1.06.28 |
| 2003 | Francis Kirwa, Lahden Ahkera, 56.11 | Bente Landöy, Norja, 1.05.20 |
| 2004 | Juha Hellsten, Turun Weikot, 59.08 | Jytte Pedersen, Tanska, 1.08.41 |
| 2005 | Jussi Utriainen, Lahden Ahkera, 56.41 | Minna Kauppi, Asikkalan Raikas, 1.07.12 |
| 2006 | Jussi Utriainen, Lahden Ahkera, 55.38 | Ulla Tuimala, Äänekosken Urheilijat, 1.04.58 |
| 2007 | Obed Kipkurui, Sjundeå IF, 56.46 | Maija Oravamäki, Oulun Pyrintö, 1.07.22 |
| 2008 | Jussi Utriainen, Lahden Ahkera, 55.44 | Minna Kauppi, Sjundeå IF, 1.06.40 |
| 2009 | Mikko Tyni, Haminan Ponteva, 59.45 | Maria Söderström, HIFK, 1.08.58 |
Drakólimni (Týmfi)

| Drakólimni Δρακόλιμνη |
| --- | --- |
 Týmfin Drakólimni-järvi.
Valtiot:  Kreikka
Paikkakunta:  Zagóri, Ioánnina, Epeiros
Koordinaatit:  39°59′39″N, 20°47′12″E
Mittaustietoja
Pinnankorkeus:  2 050 m
Pinta-ala:  0,01 km²
 fiDrakólimni 
Drakólimni (kreik. Δρακόλιμνη, ”Lohikäärmejärvi”) on järvi Týmfi-vuorella Epeiroksessa Kreikassa. Se sijaitsee 2 050 metrin korkeudella merenpinnasta laskettuna ja muodostuu lumien sulamisvesistä. Järven pinta-ala on noin 0,01 neliökilometriä.
Drakólimni-järveä.
Paikallisen tarun mukaan Týmfin Drakólimni-järvellä ja Smólikas-vuoren Drakólimni-järvellä eli aikanaan kaksi lohikäärmettä, jotka pitivät vihaa keskenään ja heittelivät toisiaan kivillä. Siksi Týmfin järven ympärillä olevat kivet ovat mustia lukuun ottamatta satunnaisia valkoisia kiviä, kun taas Smólikaksen järven ympärillä olevat ovat valkoisia lukuun ottamatta hajanaisia mustia kiviä. Järvi kuuluu muun Týmfin ohella Pohjoisen Píndoksen kansallispuistoon ja se on suosittu vaelluskohde.
Aiheesta muualla

Kuvia tai muita tiedostoja aiheesta Drakólimni Wikimedia Commonsissa
Dronning Mauds gate

Dronning Mauds gate elokuussa 2022. Vasemmalla Norjan kansallismuseo.
Dronning Mauds gate on Oslon ydinkeskustassa sijaitseva lyhyt katu, joka ulottuu Olav V's plassilta Ruseløkkveienille. Se on nimetty Norjan entisen kuningattaren Maudin mukaan.
Aiheesta muualla

Kuvia tai muita tiedostoja aiheesta Dronning Mauds gate Wikimedia Commonsissa
Echmatocrinus

| Echmatocrinus brachiatus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  incertae sedis
Suku::  †Echmatocrinus
Laji::  brachiatus
Kaksiosainen nimi
 †Echmatocrinus brachiatus  Sprinkle, 1973 
Infobox OKVirheellinen NIMI-arvo: 
Echmatocrinus oli mahdollisesti nykyisiä piikkinahkaisia muistuttanut selkärangaton eläin, jonka jäännöksiä tunnetaan Burgess Shalen kambrikautisista kerrostumista noin 505 miljoonan vuoden takaa. Echmatocrinus brachiatus eli useiden yksilöiden ryppäissä merenpohjaan kiinnittyneenä; pisin tunnettu yksilö on hieman yli 18 senttimetrin mittainen. Lajin asema eläinkunnan sukupuussa on epäselvä, mutta sukulaisuutta niin piikkinahkaisiin kuin korallieläimiinkin on epäilty.
Lajista tunnetaan yhteensä parisen tusinaa fossiilinäytettä.
Drongot

| Drongot |
| --- | --- |
 Valkovatsadrongo (Dicrurus caerulescens)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Drongot Dicruridae  Vigors, 1825
Katso myös
   Drongot Wikispeciesissä   Drongot Commonsissa 
Infobox OKNimi-testi OK: 
Drongot (Dicruridae) on pienikokoisten varpuslintujen heimo. Niitä esiintyy luonnonvaraisina trooppisilla alueilla Afrikassa, Aasiassa ja Euroopassa. Drongot ovat hyönteissyöjiä, ja ne viihtyvät avoimilla alueilla. Useimmat ovat mustia tai tummanharmaita pääväritykseltään, ja niillä on pitkä pyrstö sekä lyhyet jalat. Kokonaispituus on 18–36 cm. Drongot munivat 2–4 munaa korkealle puuhun. Ne ovat aggressiivisia ja pelottomia  lintuja, jotka koostaan huolimatta hyökkäävät isompienkin lajien kimppuun, jos oma pesä tai poikaset ovat uhattuna.
Drongoihin kuuluu  yksi suku ja 22 lajia.
Lajit

Aldabrandrongo Dicrurus aldabranus
Andamaaniendrongo Dicrurus andamanensis
Celebesindrongo Dicrurus montanus
Filippiiniendrongo Dicrurus balicassius
Komoriendrongo Dicrurus fuscipennis
Mayottendrongo Dicrurus waldenii
Mustadrongo Dicrurus macrocercus
Paljettidrongo Dicrurus bracteatus
Peräsindrongo Dicrurus hottentottus
Pikkudrongo Dicrurus ludwigii
Pikkusieppodrongo Dicrurus atripennis
Pikkuviiridrongo Dicrurus remifer
Pronssidrongo Dicrurus aeneus
Samettidrongo Dicrurus modestus
Sieppodrongo Dicrurus adsimilis
Tablasindrongo Dicrurus menagei
Tuhkadrongo Dicrurus leucophaeus
Töyhtödrongo Dicrurus forficatus
Uudenirlannindrongo Dicrurus megarhynchus
Valkovatsadrongo Dicrurus caerulescens
Varisdrongo Dicrurus annectens
Viiridrongo Dicrurus paradiseus
Drop Mania

| Drop Mania |
| --- | --- |

Kehittäjä:  Ninai Games (ent. Detonium Interactive)
Julkaisija:  Suomen Kotijäätelö Oy
Suunnittelija:  Mikko Miettinen
Julkaistu:  1999
Lajityyppi:  pulmapeli
Pelimuoto:  yksinpeli, moninpeli
Alusta:  Microsoft Windows, Symbian
Lisää peliartikkeleitaVideopelien teemasivulla
Infobox OK  : 
Drop Mania on suomalaisen Ninai Gamesin kehittämä pulmapeli, joka julkaistiin vuonna 1999 Microsoft Windowsille. Pelin julkaisi Suomen Kotijäätelö Oy, jonka jäätelöautoissa peliä myytiin yhteensä yli 50 000 kappaletta.
Fathammer julkaisi pelin jatko-osan, Super Drop Manian, Symbian OS:lle ja Windows Mobilelle vuonna 2005.
Pelaaminen

Drop Mania muistuttaa Tetristä: ruudun yläreunasta putoaa värikkäitä paloja, jotka kerääntyvät ruudun alareunaan. Drop Maniassa tarkoituksena on järjestää palikoita samanväristen palojen ryhmiin ja osua niihin samanvärisellä ”räjähdyspalikalla”, joka tuhoaa ryhmän, jolloin pelaaja saa pisteitä. Pisteiden saanti riippuu siitä, kuinka iso ryhmä on, kuinka monta ryhmää räjähtää kerralla (combo) ja kuinka monta ryhmää räjähtää peräkkäin (chain).
Samaa peli-ideaa hyödynnettiin vuoden 2001 pelissä Rampage Puzzle Attack.
EFnet

EFnet on vanhin IRC-verkoista. EFnet on alkuperäisen IRC-verkon suora perillinen.
Historia

EFnet syntyi elokuussa 1990, kun muiden IRC-palvelinten ylläpito oli kyllästynyt palvelimesta eris.berkeley.edu aiheutuneisiin ongelmiin tuolloin ainoassa IRC-verkossa. Kun eris saatiin poistettua verkosta, verkko nimettiin Eris Free Networkiksi (EFnet). Eris-tapauksen jälkeen EFnet oli muutaman vuoden ajan ainoa IRC-verkko.
EFnet toimi tärkeimpänä IRC-verkkona vuoteen 1996, jolloin operaattorien valtuuksien ja nickname-törmäysten käsittelystä alkanut riita johti siihen, että yhdysvaltalaiset ja eurooppalaiset palvelimet irtosivat kahteen verkkoon. Tätä tapahtumaa kutsutaan nimellä The Great Split. Yhdysvaltoihin jääneet muodostivat yhä EFnetin ja eurooppalaisista palvelimista muodostui IRCnet.
EFnet oli The Great Splitin jälkeen suurin IRC-verkko useiden vuosien ajan, mutta myöhemmin muut verkot ovat ohittaneet EFnetin käyttäjien määrässä. Verkossa oli enimmillään noin 130 000 yhtäaikaista käyttäjää vuoden 2003 seutuvilla. Tuosta asti käyttäjämäärä on laskenut jatkuvasti.
Nykytila ja verkon luonne

EFnetissä on vuonna 2019 keskimäärin 15 000 samanaikaista käyttäjää ja noin 20 palvelinta. Verkko on yhtäaikaisten käyttäjien määrässä kolmannella sijalla.
EFnet vanhana verkkona on perinteinen ja siitä puuttuvat monet uudempien verkkojen tarjoamista palveluista. Verkko on myös vähäisen valvonnan verkko, jossa IRC-operaattorit eivät juurikaan puutu kanavien toimintaan.
Nykyään palvelimista melkein puolet on Euroopassa, joka on merkittävä muutos vuoden 1996 jakautumisen jälkeiseen tilanteeseen. EFnet on kärsinyt palvelinten ja käyttäjien vähenemisestä enemmän kuin muut suuret IRC-verkot.
Aiheesta muualla

EFnet.org
Eileen Davidson

| Eileen Davidson |
| --- | --- |

Henkilötiedot
Syntynyt: 15. kesäkuuta 1959 (ikä 65)
Puoliso:  Vincent Van Patten (2003–)
Näyttelijä
Aktiivisena:  1981–
Aiheesta muualla
Viralliset kotisivut
IMDb 
Elonet
Eileen Marie Davidson (s. 15. kesäkuuta 1959 Artesia, Kalifornia, Yhdysvallat) on yhdysvaltalainen näyttelijä. Hänet tunnetaan parhaiten Ashley Abbottin roolista saippuasarjassa Tunteita ja tuoksuja, jossa hän on näytellyt vuodesta 1982 lähtien ja josta hän oli vuonna 2003 Daytime Emmy -pääosapalkinnon ehdokkaana. Hän näytteli Ashleyta myös sisarsarja Kauniissa ja rohkeissa 2007–2008, jolloin hän palasi jälleen Tunteita ja tuoksuja -sarjaan.
Davidsonin toinen tunnettu rooli on Kristen Blake DiMera vuosina 1993–1998, 2012–2013, 2014, 2015 ja 2017– Päivien viemää (Days of Our Lives) -saippuasarjassa, josta hän oli Daytime Emmy -pääosapalkinnon ehdokkaana 1998, sekä 2014, jolloin hän voitti palkinnon.
Lokakuussa 2014 julkistettiin Davidsonin liittyneen myös Suomessa esitettävään Beverly Hillsin täydelliset naiset (The Real Housewives Of Beverly Hills) -sarjan 18. marraskuuta Yhdysvalloissa alkaneen viidennen kauden henkilökaartiin. Suomessa jaksot nähtiin syksyllä 2015. Davidson on mukana myös sarjan kuudennella ja seitsemännellä tuotantokaudella, jotka alkoivat Yhdysvalloissa joulukuussa 2015 ja joulukuussa 2016. Sarjan kahdeksannen kauden kuvaukset ovat alkaneet kesäkuussa 2017.
Davidson on myös kirjailija ja on kirjoittanut neljä jännityskirjaa, jotka on julkaistu pehmeäkantisina: Death In Daytime (2008), Dial Emmy For Murder (2009), Diva Las Vegas (2010), ja Swinging In The Rain (2011). Elokuvaoikeuksista pohjautuen näihin kirjoihin on myös keskusteltu.
Vuosina 2017–2018 kuvattiin Davidsonin ja Vincent Van Pattenin tähdittämää elokuvaa Walk to Vegas, jonka on ohjannut Eric Balfour, ja jossa esiintyy myös mm. Jennifer Tilly. Elokuva esitettiin Palm Springsin elokuvajuhlilla 2018.
Davidson on naimisissa näyttelijä, tennisammattilainen ja World Poker Tour -juontaja Vincent Van Pattenin kanssa, joka on tunnetun Van Pattenin näyttelijäsuvun jäsen. Vincent Van Pattenin isä on edesmennyt näyttelijä Dick Van Patten, täti Joyce Van Patten ja serkku Talia Balsam. Aiemmin Davidson on ollut naimisissa niin ikään päiväsarjoissa näytelleiden Jon Lindstromin (General Hospital) ja Christopher Mayerin (Santa Barbara) kanssa. Davidsonilla on Van Pattenin kanssa yksi poika, ja kaksi poikapuolta.
Televisiosarjat

Tunteita ja tuoksuja – Ashley Abbott (1982–1989, 1999–2007, 2008–2012, 2013, 2014–2018, 2019)
Päivien viemää – Kristen Blake DiMera (1993–1998, 2012–2013, 2014, 2015, 2017), Susan Banks (1996–1998, 2014, 2017), Sisar Mary Moira Banks (1997–1998, 2017), Penelope Kent (1998), Thomas Banks (1998)
Kauniit ja rohkeat – Ashley Abbott (2007–2008)
Santa Barbara – Kelly Capwell (1991–1993)
Aiheesta muualla

Eileen Davidson Internet Movie Databasessa. (englanniksi)
Duaa Husain

| Duaa Husain> Henkilötiedot |
| --- | --- |
Syntynyt: 1987 Kuwait City
Kansalaisuus:   Kuwait
Kyokushin-ottelija
Aktiivisena:  2006–
Pituus:  159 cm
Paino:  53 kg
Painoluokka:  kevytsarja
Kätisyys:  oikea
| Mitalit> Maa:   Kuwait.Naisten kyokushin.AM-kilpailut  | Mitalit> Maa:   Kuwait.Naisten kyokushin.AM-kilpailut  | Mitalit> Maa:   Kuwait.Naisten kyokushin.AM-kilpailut  | Maa:   Kuwait> Naisten kyokushin. |
| --- | --- | --- | --- |
|  Kultaa | Shanghai 2019 | -55 kg |  |
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Hopeaa | Osaka 2023 | -50 kg |  |
| International Kyokushin Karate Cup  | International Kyokushin Karate Cup  | International Kyokushin Karate Cup  |  |
|  Kultaa | Bursa 2022 | -55 kg |  |
Duaa Husein (s. 1987 Kuwait) on kuwaitilainen kevytsarjan karateka. Hän saavutti Kyokushinissa Aasian kevytsarjan mestaruuden 2019.
Kilpaura

Husein oli mukana Japanin mestaruuskilpailuissa 2007.
Huhtikuussa 2014 Husein eteni maailmanmestaruuskilpailuissa pronssiotteluun, mutta hävisi mitalikamppailun Yukina Odalle.
Husein saavutti Kiinassa järjestetyn Aasian mestaruuden 2019. Hän voitti loppuottelussa Karen Joy Arguellesin.
Husein oli mukana kesäkuussa 2022 EM-kilpailuissa Bulgariassa, jossa hän hävisi ensimmäisellä kierroksella Olena Kapkanille tuomariäänin. Myöhemmin lokakuussa hän voitti Turkissa järjestetyn kansainvälisen Cupin. Marraskuussa Husain oli vielä mukana Euroopan Openissa, jotka käytiin avoimessa painoluokassa. Hän hävisi avauskierroksella Leila Polákille tuomariäänin.
Kesäkuussa 2023 Husain saavutti Japanin mestaruuskilpailuissa hopeaa. Hän eteni loppuotteluun saakka, jossa Husain hävisi mestaruuden Hana Tokorolle.
Elba

Elba
Elba ilmasta kuvattuna
| --- | --- |
Sijainti:  Campo nell'Elba, Capoliveri, Marciana, Marciana Marina, Portoferraio, Porto Azzurro, Rio Marina, Rio nell'Elba Livorno Toskana Italia
Saariryhmä:  Toscanan saaristo
Vesialue:  Ligurianmeri
Merialue:  Välimeri
Korkein kohta:  Monte Capanne, 1 019 m
Pinta-ala:  224 km²
| --- | --- |
Asukasluku:  31 572
Suurin kaupunki:  Portoferraio
muokkaa - muokkaa wikitekstiä - muokkaa Wikidataa
Elba on saari Italiassa Toscanan rannikolla, 20 kilometrin päässä Grossetosta.  Se on Toscanan saariston suurin ja Italian kolmanneksi suurin saari Sisilian ja Sardinian jälkeen.
Saaren pinta-ala on 224 km² ja asukasluku noin 31 000. Saarella on rantaviivaa 147 kilometriä, ja sen korkein kohta on Monte Capanne 1 019 metrin korkeudessa merenpinnasta.
Elban suurimman kaupungin Portoferraion lisäksi saarella sijaitsevat Campo nell'Elban, Capoliverin, Marcianan, Marciana Marinan, Porto Azzurron, Rio Marinan ja Rio nell'Elban kunnat.
Saarella louhittiin jo antiikin aikana rautamalmia, ja ensimmäiset kaivokset sinne perustivat etruskit. Tuolloin saari tunnettiin nimellä Ilva. Nykyään saari tunnetaan kuitenkin paremmin paikkana, jonne Napoléon Bonaparte karkotettiin 1814. Saaresta muodostettiin tuolloin lyhytikäiseksi jäänyt Elban ruhtinaskunta.
Aiheesta muualla

Kuvia tai muita tiedostoja aiheesta Elba Wikimedia Commonsissa
Elban sivusto
Eliisa Melaluoto

Eliisa Melaluoto (o.s. Ahola, s. 8. tammikuuta 1979) on aktiiviuransa jo lopettanut suomalainen estejuoksija. Kilpailu-uransa ajan hän edusti Järvenpään Palon Yleisurheilijoita. Kalevan kisoista Melaluoto saavutti hopeaa 3 000 metrin estejuoksussa vuonna 2001. Virallisissa kilpailuissa hän ei ole esiintynyt vuoden 2013 jälkeen ja ennen tuotakin muutaman vuoden ajan vain epäsäännöllisesti.
Eliisa Räsänen

Eliisa Sylvia Räsänen (s. 3. maaliskuuta 1996 Kangasala) on suomalainen pika- ja keskimatkojen juoksija. Hän on vuodesta 2015 lähtien edustanut Esbo Idrottsföreningiä ja hänen valmentajanaan toimii Juha Sainio.
Räsänen on voittanut sisäratojen SM-kilpailuista kultaa 400 metrin juoksusta vuonna 2014, hopeaa 800 metrin juoksusta 2014, kultaa 4 x 200 metrin viestistä vuonna 2013 sekä 4 x 300 viestistä kultaa vuonna 2012 ja pronssia vuonna 2015. Viestijuoksun SM-kilpailuissa hän saavutti 4 × 400 metrin viestissä pronssia 2021.
Ennätyksikseen hän on juossut 60 metrillä hallissa ajan 7,90 (2013), 100 metrillä ulkona ajan 12,44 (2012), 200 metrillä ulkona 25,29 (2012) ja hallissa 25,36 (2013), 400 metrillä ulkona 56,58 (2012) ja hallissa ajan 57,00 (2014), 800 metrillä ulkona ajan 2:12.05 (2013) ja hallissa ajan 2:14.00 (2014) sekä 1 500 metrillä ajan 4:53.46 (2012).
Editorial Ivrea

Editorial Ivrea on argentiinalainen manga- ja sarjakuvakustantamo, joka toimii Argentiinassa, Espanjassa ja Suomessa. Se myös julkaisee animeen, sarjakuviin ja mangaan erikoistunutta lehteä, Lazeria. Suomessa Editorial Ivrea on tähän mennessä julkaissut Kekkaishi-, Love Celeb -, Olipa kerran... me -, Vagabond-, Paradise kiss-, Steins;Gate- ja MÄR-sarjoja.
Aiheesta muualla

Editorial Ivrean viralliset sivut
Eduard Poppe

| Mitalit> Maa:   Saksan keisarikunta.Miesten rugby. Olympialaiset  | Mitalit> Maa:   Saksan keisarikunta.Miesten rugby. Olympialaiset  | Mitalit> Maa:   Saksan keisarikunta.Miesten rugby. Olympialaiset  | Maa:   Saksan keisarikunta> Miesten rugby. |
| --- | --- | --- | --- |
|  Hopeaa | Pariisi 1900 | joukkuekilpailu |  |
Eduard Poppe oli saksalainen rugbynpelaaja ja olympiamitalisti. Hän kuului vuoden 1900 kesäolympialaisissa Pariisissa lajissa hopeaa saaneeseen SC 1880 Frankfurt -joukkueeseen.
Edition Tilli

| Edition Tilli Oy |
| --- | --- |

Yritysmuoto:  osakeyhtiö
Perustettu:  2009
Perustaja:  Johann Tilli
Toimitusjohtaja:  Johann Tilli
Puheenjohtaja:  Johann Mikael Tilli, (Rauno Kaleva Marttinen varajäsen)
Kotipaikka:  Hämeenlinna
Toimiala:  Musiikkituotanto
Tuotteet:  nuottikustantamo
Liikevaihto:  24 000 (vuonna 2016)
Liikevoitto:  −83,3 %
Kotisivu:  www.editiontilli.fi
Infobox OKVirheellinen NIMI-arvo: 
Edition Tilli Oy on oopperalaulaja Johann Tillin marraskuussa 2006 perustama suomalainen klassisen musiikin nuottikustantamo.
Edition Tilli valikoimassa on orkesteri- ja kamarimusiikkia, hengellistä ja maallista kuoromusiikkia, yksinlauluja sekä urkumusiikkia 1500-luvulta tähän päivään. Edition Tilli keskittyy erityisesti suomalaisiin säveltäjiin ja heidän musiikkinsa ja haluaa myös saattaa nykyaikaiseen julkaisumuotoon vähemmän tunnettujen säveltäjien unhohduksiin joutuneita sävellyksiä.
Aiheesta muualla

Turun Sanomat: Johann Tilli Kakskerrassa (Arkistoitu – Internet Archive)
Edition Tilli
Elbe Flugzeugwerke

Elbe Flugzeugwerke GmbH (EFW) on Dresdenissä toimiva lentokonetehdas, jossa valmistetaan osia ja osakokonaisuuksia Airbus-lentokonetyyppeihin Airbus A310 ja Airbus A300. Tehdas on mukana myös Airbus A380 -koneen rahtiversion suunnittelussa ja osien valmistuksessa. Elbe Flugzeugwerke on täysin EADSin omistama.
Tehtaan koko on 250 000 m², josta varsinaista tehdastilaa on 65 000 m². Tehtaassa työskentelee 1 100 työntekijää.
Aiheesta muualla

Elbe Flugzeugwerken kotisivut
Drop Dead

| Drop Dead Siege |
| --- | --- | --- |

Studioalbumin tiedot
 Julkaistu: 1994
 Tuottaja(t): Lou Giordano
 Tyylilaji: thrashcore
 Kesto: 16.58
 Levy-yhtiö: Relapse Records
Drop Dead on hardcore punk/thrashcore -yhtye Siegen albumi, joka julkaistiin kasettina 1984. 1994 Drop Dead julkaistiin cd:nä ja levylle laitettiin neljä kappaletta lisää vuonna 1985 julkaistulta kokoelmalevyltä Cleanse the Bacteria.
Kappaleet

Drop Dead – 1.08
Conform – 2.33
Life of Hate – 0.28
Starvation – 0.47
Armageddon – 0.26
Walls – 1.20
Sad But True – 1.17
Cold War – 1.36
Grim Reaper – 7.23
Aiheesta muualla

Drop Dead discogs.com -sivustolla
Edmund Borowski

| Mitalit> Maa:   Puola.Miesten yleisurheilu.EM-kilpailut  | Mitalit> Maa:   Puola.Miesten yleisurheilu.EM-kilpailut  | Mitalit> Maa:   Puola.Miesten yleisurheilu.EM-kilpailut  | Maa:   Puola> Miesten yleisurheilu. |
| --- | --- | --- | --- |
|  Kultaa | Budapest 1966 | 4×400 m viesti |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Praha 1967 | 4×300 m viesti |  |
|  Hopeaa | Madrid 1968 | 1+2+3+4-kierrosv. |  |
|  Hopeaa | Wien 1970 | 2+3+4+5-kierrosv. |  |
Edmund Borowski (23. tammikuuta 1945 – 22. elokuuta 2022) oli puolalainen pikajuoksija ja Euroopan mestari.
Borowski voitti 4×400 metrin viestissä Euroopan mestaruuden Budapestissa 1966. Sisäratojen Euroopan-mestaruuskilpailuissa hän saavutti viestihopeaa Prahassa 1967, Madridissa 1968 ja Wienissä 1970. Borowski kuoli 77-vuotiaana 22. elokuuta 2022. Hän oli sairastanut syöpää.
Eduard Paulig

Kauppaneuvos Eduard Paulig vuonna 1949.
Eduard Paulig tutkii kahvipensaita kahviviljelmillä Keski- tai Etelä-Amerikassa vuonna 1927.
Eduard Gustav Heinrich Paulig (19. maaliskuuta 1889 Helsinki – 20. huhtikuuta 1953 Helsinki) oli suomalainen yritysjohtaja ja kauppaneuvos (1939), Gustav Pauligin ja Bertha Pauligin poika.
Eduard Paulig tuli sukunsa Paulig-konsernin palvelukseen 17-vuotiaana, ja hänet lähetettiin ulkomaille opiskelemaan liike-elämää. Kotimaassa hän aloitti uransa yrityksen kauppamatkustajana, ja vuonna 1916 hänestä tuli yrityksen prokuristi. Toimitusjohtajaksi ja hallituksen puheenjohtajaksi hän nousi vuonna 1919, kun liiketoimintamuodoksi vaihdettiin osakeyhtiö. Vuonna 1929 Paulig-yhtiöstä tuli kommandiittiyhtiö, jonka Eduard Paulig omisti itsenäisesti.
Eduard Pauligin kaudella kehitettiin kahvin tukkumyyntiä, ja yhtiön osuus Suomen kahvimarkkinoilla kasvoi niin että vuonna 1938 sille kuului niistä viidennes ja Eduard Pauligia kutsuttiin Suomen kahvikuninkaaksi. Lisäksi yritys myi mausteita ja kuivattuja hedelmiä. Jatkosodan aikana ryhdyttiin valmistamaan pakasteita, puolustusvoimille vuonna 1942 ja siviiliväestölle 1944. Paulig-yhtiöstä tuli Eduard Pauligin aikana yhä selvemmin teollisuusyritys.
Eduard Pauligia seurasi toimitusjohtajana hänen poikansa Henrik Paulig (1915–1982) vuonna 1947, ja yritys muutettiin jälleen osakeyhtiöksi vuonna 1950.
Eduard Pernkopf

Eduard Pernkopf (24. marraskuuta 1888 – 17. huhtikuuta 1955) oli itävaltalainen tohtori ja kansallissosialisti. Hänen merkittävin julkaisunsa on ihmisen anatomiaa käsittelevä teos Topographische Anatomie des Menschen. Teoksessa on 800 yksityiskohtaista piirroskuvaa ihmisruumiista, ja osa ruumiista on saattanut kuulua holokaustissa kuolleille. Pernkopf aloitti opinnot 18-vuotiaana Wienin yliopistossa, jossa hän liittyi pian nationalistiseen opiskelijajärjestöön. Saksan kansallissosialistiseen työväenpuolueeseen ja Sturmabteilung-joukkoihin hän liittyi vuonna 1933.
Vuonna 1938 Pernkopfista tuli Wienin yliopiston anatomian laitoksen dekaani, ja nimityksen saatuaan hän karkotti kaikki juutalaiset tiedekunnasta. Dekaanista hän yleni rehtoriksi 1943 mutta menetti virkansa vuonna 1945.
Toisen maailmansodan jälkeen Pernkopf pidätettiin kolmeksi vuodeksi, mutta hänen ei todettu syyllistyneen sotarikoksiin.